
PANEVĖŽIO MIESTO SAVIVALDYBĖS 
ADMINISTRACIJOS DIREKTORIUS


ĮSAKYMAS 
DĖL NEFORMALIOJO VAIKŲ ŠVIETIMO PROGRAMŲ FINANSAVIMO LAIKOTARPIO IR TIKSLINIO FINANSAVIMO LĖŠŲ DYDŽIO NUSTATYMO

[bookmark: registravimoDataIlga][bookmark: registravimoNr]      Nr.      
Panevėžys


Vadovaudamasis Lietuvos Respublikos vietos savivaldos įstatymo 33 straipsnio 3 dalies 5 punktu, Panevėžio miesto savivaldybės mero 2026 m. rugpjūčio 5 d. potvarkiu Nr. M-470 „Dėl įgaliojimo Panevėžio miesto savivaldybės administracijos direktoriui atlikti funkcijas, susijusias su neformaliojo vaikų švietimo programų įgyvendinimu“, Neformaliojo vaikų švietimo programų finansavimo ir administravimo tvarkos aprašo, patvirtinto Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl Neformaliojo vaikų švietimo programų finansavimo ir administravimo tvarkos aprašo patvirtinimo“, 6.1–6.3, 6.5, 6.8 papunkčiais:
1. N u s t a t a u:
1.1.  savivaldybėje skiriamą neformaliojo vaikų švietimo (toliau – NVŠ) krepšelio dydį vienam mokiniui per mėnesį ugdymui pagal NVŠ programą (išskyrus ikimokyklinio, priešmokyklinio ir formalųjį švietimą papildančio ugdymo programas):
1.1.1.  25 Eur – mokiniui, ugdomam pagal NVŠ programą, atitinkančią bent vieną iš šių savivaldybės nusistatytų NVŠ programų finansavimo prioritetų:
1.1.1.1. programa prisideda prie STEAM įgyvendinimo plėtros (techninės kūrybos, gamtos ir ekologijos, informacinių technologijų, technologijų, medijų krypties);
1.1.1.2. programa orientuota į 1–4 gimnazijos klasių mokinių amžiaus tarpsnį;
1.1.2.  20 Eur – mokiniui, ugdomam pagal NVŠ programą, neatitinkančią nė vieno šio įsakymo 1.1.1 papunktyje nurodyto prioriteto;
1.2.  maksimalų mokinių skaičių savivaldybės lygmens NVŠ programos įgyvendinimo grupėje – 25 mokiniai;
1.3.  birželio–rugsėjo mėnesiais NVŠ lėšos (krepšelis) neskiriamos;
1.4. mokinių, turinčių pirmumo teisę pasinaudoti NVŠ lėšomis, eilės skaičiavimo pradžią – rugsėjo 15 ir sausio 15 d.
2. N u r o d a u, kad įsakymas per vieną mėnesį gali būti skundžiamas Panevėžio miesto savivaldybės administracijos direktoriui (Laisvės a. 20, 35200 Panevėžys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka. Per vienerius metus gali būti skundžiamas dėl valstybės tarnautojų piktnaudžiavimo ir biurokratizmo Lietuvos Respublikos Seimo kontrolieriams (Gedimino pr. 56, 01110 Vilnius) Lietuvos Respublikos Seimo kontrolierių įstatymo nustatyta tvarka.

